Illustreerder in Kaapstad: "Skok" | Konrad Rode
Jy's hier: Tuis > Illustrasies > Skok
Redaksionele illustrasie: Skok
Hierdie illustrasie is vir 'n uitgawe van eiendomsnavorsings-publikasie Rode's Report on the SA Property Market geskep.
Toe Konrad besig was om hierdie aanlyn portefeulje saam te stel, besef hy skielik wat hom geïnspireer het om hierdie illustrasie te teken: Terminator 2! Komaan, gee toe - jy's mal daaroor gewees, nê? OK goed, seker net as jy 'n man is – dit was 'n tipiese Hollywood skop-skiet-en-donner film met pretensieuse stemopnames en 'n werklike robot (Arnie) wat 'n robot gespeel het, maar die spesiale effekte was skitterend – ek meen, daar was 'n vreesaanjaende kwiksilwer robot!
In elkgeval, die toneel aan die begin van die film waar die Governator vanuit die toekoms uit verskyn in die hede, en mens sien al daardie weerligstrale tussen die vragmotors, wel dís waaraan Konrad gedink het. Sien hoe die gebou heelvoor lyk asof dit verdraai word a.g.v. van die verhitte lug?
Dit was Konrad se eerste en sovêr laaste poging met 'n Wacom tablet - daardie digitale penne waarmee mens op 'n plastiekblad teken. Dis vrek moeilik om te beheer, maar in hierdie geval was dit juis perfek. Die bewerige effek was presies wat wat hy wou hê. Miskien sal hy eendag weer die tablet probeer. (Diep stem) "AIL BIE BAK..."*